### Beslutning

Magnus Hermansen og Magistratsafdelingen for Teknik og Miljø med bemærkning, at byrådet i sit møde den 13. oktober 2021 har vedtaget Magistratens foranstående indstilling af 4. oktober 2021.

Enhedslisten de Rød-Grønnes byrådsgruppe kunne ikke tiltræde indstillingen.

### Resumé

Det foreslås at ændre sammensætningen af bestyrelsen for Aarhus Letbane, så antallet af politiske bestyrelsesmedlemmer reduceres fra seks til fire. Samtidigt udvides antallet af medlemmer med en relevant faglig baggrund fra to til tre. Dermed kommer den samlede bestyrelse til at bestå af syv medlemmer i alt.

Ændringen indarbejdes i en revision af interessentskabskontrakt om Aarhus Letbane, som sættes i gang primo 2022.

### Indstilling

Det indstilles:

At 1) antallet af politisk udpegede bestyrelsen for Aarhus Letbane med virkning fra og med næste byrådsperiode reduceres fra seks til fire,

Ad 2) bestyrelsen for Aarhus Letbane udvides med ét ekstra medlem med relevant erhvervserfaring,

At 3) Borgmesteren og Rådmanden for Teknik og Miljø bemyndiges til at indgå aftale med Region Midtjylland og Aarhus Letbane om udpegning af det ekstra medlem med faglig baggrund,

At 4) ændringerne i bestyrelsessammensætningen indarbejdes i en revision af interessentskabskontrakt om Aarhus Letbane, som sættes i gang primo 2022.

### Sagens forløb

04-10-2021 Magistraten
Fremsendes til [adresse] med bemærkning, at Magistraten i mødet den 4. oktober 2021 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 28. september 2021.
 13-10-2021 [adresse]

Magnus Hermansen og Magistratsafdelingen for Teknik og Miljø med bemærkning, at byrådet i sit møde den 13. oktober 2021 har vedtaget Magistratens foranstående indstilling af 4. oktober 2021.

Enhedslisten de Rød-Grønnes byrådsgruppe kunne ikke tiltræde indstillingen.